ddrg/super_eurlex huggingface dataset:
(3)

Määruse (EL) nr 575/2013 artikliga 267 on lubatud kasutada krediidireitinguid väärtpaberistamise positsiooni riskikaalu määramiseks ainult juhul, kui selle krediidireitingu on andnud või heaks kiitnud krediidikvaliteeti hindav asutus vastavalt määrusele (EÜ) nr 1060/2009. Peale selle sõltub määruse (EL) nr 575/2013 artikli 268 punkti b kohaselt krediidikvaliteeti hindava asutuse krediidireitingu kasutamine sellest, kas krediidikvaliteeti hindav asutus on avaldanud korra, metoodika, eeldused ja hinnangute aluseks olevad põhielemendid kooskõlas määrusega (EÜ) nr 1060/2009. Lisaks on määruse (EÜ) nr 1060/2009 artikli 10 lõikega 3 ette nähtud, et struktureeritud finantsinstrumentidele määratavad reitingukategooriad on selgelt eristatud teiste varade puhul kasutatavatest reitingukategooriatest. Seepärast on asjakohane määrata kindlaks krediidikvaliteeti hindavate asutuste krediidihinnangute vastavus määruse (EL) nr 575/2013 5. peatüki kohastele krediidikvaliteedi astmetele üksnes nende väärtpaberistamise positsioonide reitingukategooriate puhul, mis vastavad kõigile kõnealustele tingimustele.
(6)

Kuna eri krediidikvaliteeti hindavates asutustes kasutatakse erinevaid meetodeid, on krediidikvaliteedi astmetega sidumise metoodika objektiivsus ja kooskõla otsustava tähtsusega, et tagada asutustele võrdsed tingimused ning krediidikvaliteeti hindavate asutuste õiglane kohtlemine. Sel põhjusel on kvantitatiivsete ja kvalitatiivsete tegurite kasutamise eeskirjade väljatöötamisel ning nende võrdlemisel võrdlusalusega vaja lähtuda eelmisest õigusraamistikust, nimelt krediidikvaliteeti hindavate asutuste tunnustamise 30. novembril 2010. aastal ajakohastatud suuniste („Revised Guidelines on the recognition of External Credit Assessment Institutions“) 3. osast, et nii tagada sujuv üleminek käesolevas määruses sätestatud krediidikvaliteedi astmetega sidumisele. See tagaks ka kooskõla selle valdkonna rahvusvaheliste standarditega, mida omakorda kajastatakse 2006. aasta juunis avaldatud dokumendi „Basel II: International Convergence of Capital Measurement and Capital Standards: A Revised Framework – Comprehensive Version“ (kapitali mõõtmise ja kapitalinõuete rahvusvahelise lähendamise läbivaadatud raamistik) 2. lisas.
(8)

Komisjon teavitas 29. märtsil 2016 Euroopa järelevalveasutuste ühiskomiteed kavatsusest kiita rakenduslike tehniliste standardite eelnõu heaks muudatustega, et tagada usaldatavusjärelevalve tugevuse ja edasise kontsentreerumise ennetamise vajaduse vaheline tasakaal olukorras, kui krediidireitingute turg on kontsentreerunud ja kolm suurt krediidikvaliteeti hindavat asutust valitsevad 90 % turust. Komisjon rõhutas teatises eelkõige, et on vaja vältida kolme aasta möödumisel automaatset konservatiivsemat krediidikvaliteedi astmetega sidumist kõikide krediidikvaliteeti hindavate asutuste suhtes, kes on andnud välja liiga vähe reitinguid, ning olenemata nende reitingute kvaliteedist, kuna selline lähenemisviis võib luua turule sisenemist takistava regulatiivse tõkke ja kahjustada väiksemate/uuemate krediidikvaliteeti hindavate asutuste konkurentsivõimet pelgalt seetõttu, et nad ei anna välja nii palju reitinguid kui suured turgu valitsevad ettevõtjad. 12. mail 2016 kinnitas Euroopa järelevalveasutuste ühiskomitee ametlikus arvamuses algset seisukohta ega esitanud uuesti rakenduslikku tehnilist standardit, mis vastaks komisjoni muudatusettepanekutele.
(30)

Vaatlusalused tooted on legeerimata terasest või legeerterasest (v.a roostevabast terasest, elektrotehnilisest räniterasest, tööriistaterasest ja kiirlõiketerasest) lehtvaltstooted, mis on kuumvaltsitud, plakeerimata, pindamata ja muul viisil katmata ning ei ole rullides, paksusega üle 10 mm ja laiusega vähemalt 600 mm või paksusega 4,75–10 mm ja laiusega vähemalt 2 050 mm, mis praegu kuuluvad CN-koodide ex 7208 51 20, ex 7208 51 91, ex 7208 51 98, ex 7208 52 91, ex 7208 90 20, ex 7208 90 80, 7225 40 40, ex 7225 40 60 ja ex 7225 99 00 alla (edaspidi „raskplaat“) ning mis on pärit Hiina RVst.
(5)

Euroopa Toiduohutusamet (edaspidi „toiduohutusamet“) jõudis 27. jaanuari 2016. aasta arvamuses (3) järeldusele, et kavandatud kasutustingimuste korral ei avalda guanidiinäädikhape loomade ja inimeste tervisele ega keskkonnale kahjulikku mõju ning et see söödalisand on kreatiini allikas ja võib asendada toidust saadavat kreatiini. Toiduohutusamet soovitas võtta kaitsemeetmeid, et vältida aine sissehingamist kasutajate poolt. Toiduohutusamet märkis, et aine sisalduse maksimaalne ohutuskünnis tuletati eeldades, et sööt sisaldab piisaval hulgal metüüliallikaid. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodi kohta.
Toode koosneb tsingitud terasest meeterkeermega keermestatud varvast ja plastpeast. Keermestatud varb on valmistatud valtsimisega ning selle pikkus on 23 mm ja läbimõõt 6 mm. Ümarpea läbimõõt on 14,5 mm ning sellel ei ole soont ega süvendit tööriistade jaoks. Toode esitatakse tollile kui mööbliesemete jaoks mõeldud tugi/jalg (seda saab siiski kasutada ka muude põrandale asetatavate toodete juures) ja sellega saab soovi korral reguleerida eseme kõrgust, kruvides keermestatud osa esemesse. Vt pilti (*).

7318 15 90
Toode (kaardimäng memoriin) koosneb 20 ruudukujulisest pappkaardist mõõtmetega umbes 60 × 60 mm. Kõigi kaartide tagaküljel on ühesugune kujundus/pilt ja esiküljel eri pildid. Igal kaardil on paariline (kaardipaari esiküljel on samasugune pilt). See kaardimäng sobib 2–4 mängijale. Vt pilt (*)

9504 40 00
Patarei-/akutoitel seade (nn videoskoop), mis koosneb järgmistest komponentidest: — juhtseade, mis sisaldab juhtkangi, salvestusseadet, mälukaardipesa ja LCD-kuvarit ekraani diagonaali pikkusega ligikaudu 9 cm (3,5 tolli); — painduv elektrijuhe pikkusega 3 m ja läbimõõduga ligikaudu 7 mm; — kaamera; — LED-lambid. Seade on mõeldud eelkõige aukude, õõnsuste ja süvendite tehniliseks kontrolliks. Seadmega on võimalik üles võtta ja salvestada videopilte. Pilte on võimalik vaadata reaalajas. Vt foto (*).

8525 80 91
(1)

Tagamaks, et pädevatel asutustel ja kriisilahendusasutustel on võimalik direktiivi 2014/59/EL artikli 2 lõike 1 punkti 100 kohaste finantslepingute andmetele lihtsalt juurde pääseda, kui kohaldatava kriisilahenduse kava või konsolideerimisgrupi kriisilahenduse kava kohaselt tuleb võtta kriisilahenduse meetmeid seoses direktiivi 2014/59/EL artikli 1 lõike 1 punktis a, b või c osutatud krediidiasutuse või investeerimisühingu või üksusega, peaksid need asutused nõudma, et krediidiasutused ja investeerimisühingud või üksused säilitaksid kõnealuste lepingute kohta jooksvalt miinimumteavet. See ei tohiks piirata pädevate asutuste või kriisilahendusasutuste võimalust nõuda lisaandmeid, mida tuleb säilitada finantslepinguid käsitlevate üksikasjalike andmete hulgas, ja kehtestada selliseid nõudeid muude direktiivi 2014/59/EL artikli 1 lõike 1 punktis b, c või d osutatud krediidiasutuste ja investeerimisühingute või üksuste suhtes, kui see on vajalik põhjaliku ja tulemusliku planeerimise tagamiseks.
(2)

Naftatankerite, kemikaalitankerite, gaasitankerite, puistlastilaevade, külmutuslaevade ja kombineeritud laevade puhul on asjakohane tagada, et keskmise ekspluatatsioonilise energiatõhususe näitaja on kooskõlas IMO suunistega energiatõhususe näitaja (EEOI) vabatahtliku kasutamise kohta, (2) kuna need suunised kajastavad tööstusharu tavasid.
3)

Arvestades kindlaks tehtud riske pinnasele, pinna- ja põhjaveele, tuleb kasutamiseks lubatud toodete märgistel ja ohutuskaartidel, kui need lisatakse, märkida, et toodete tööstusliku ja kutselise kasutamise korral tuleb neid kasutada eraldatud alal või kõval veekindlal alusel, millelt äravool on takistatud, ning et värskelt töödeldud puit tuleb peale töötlemist ladustada varju alla ja/või vedelikukindla materjaliga kaetud pinnale, et ära hoida toote sattumine pinnasesse või vette, ning et kõik toote kasutamisest tekkinud jäägid tuleb koguda taaskasutuseks või kõrvaldamiseks.
KOMISJONI RAKENDUSMÄÄRUS (EL) 2016/1931,

4. november 2016,

millega kiidetakse heaks olemasoleva toimeaine klorokresooli kasutamine tooteliiki 13 kuuluvates biotsiidides

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,

ning arvestades järgmist:

Seepärast on asjakohane kiita heaks klorokresooli kasutamine tooteliiki 13 kuuluvates biotsiidides, kui teatavad nõuded ja tingimused on täidetud.

ON VASTU VÕTNUD KÄESOLEVA MÄÄRUSE:

Artikkel 1

Kiidetakse heaks toimeaine klorokresooli kasutamine tooteliiki 13 kuuluvates biotsiidides kooskõlas lisas esitatud nõuete ja tingimustega.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) ELT L 167, 27.6.2012, lk 1.

(2) Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

(3) Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

LISA

Triviaalnimetus IUPACi nimetus Identifitseerimisnumbrid Toimeaine minimaalne puhtusaste (1) Heakskiitmise kuupäev Heakskiidu aegumise kuupäev Tooteliik Eritingimused Klorokresool IUPACi nimetus: 4-kloro-3-metüülfenool EÜ nr: 200–431-6 CASi nr: 59–50-7 99,8 massiprotsenti 1. mai 2018 30. aprill 2028 13 Biotsiididele loa andmisel kohaldatakse järgmisi tingimusi. 1) Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud. 2) Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu kutselistele kasutajatele.

(1) Selles veerus esitatud puhtusaste oli määruse (EL) nr 528/2012 artikli 89 lõike 1 kohaselt hinnatud toimeaine minimaalne puhtusaste. Turule lastud tootes võib olla sama või erineva puhtusastmega toimeaine, kui on tõendatud, et see on samaväärne hinnatud toimeainega.
(3)

Käesoleva määruse sätted on üksteisega tihedalt seotud, sest need käsitlevad nii riikide pädevatele asutustele kui ka EIOPAle antud toodetesse sekkumise volitusi. Selleks et tagada nende sätete kooskõla, mis peaksid jõustuma ühel ajal, ja anda nendest põhjalik ülevaade sidusrühmadele ning eriti EIOPAle ja pädevatele asutustele, kes neid sekkumisvolitusi rakendavad, on vaja koondada need sätted ühte määrusesse,
(5)

Komisjon kinnitas teatises Euroopa rände tegevuskava, (5) et rändega tegelemiseks on vaja välja töötada struktuurimeetmed. Edendada tuleks rändajate integreerimise meetmeid, sh algatusi keele- ja kutseoskuste parandamiseks ning kvalifikatsioonide tunnustamise ja tööturule juurdepääsu lihtsustamiseks. Lisaks on nõukogu soovituses (EL) 2015/1184 (6) ühe olulisema valdkonnana nimetatud keskendumist tööjõus osalemist takistavate tegurite kõrvaldamisele ja ebasoodsas olukorras olevate inimeste tööhõiveerinevuste vähendamisele, sh erinevusele ELi kodanike ja kolmandate riikide kodanike tööhõives. Seega on selleks, et otsuste tegemisel saaks lähtuda usaldusväärsetest tõenditest, vaja rändajate tööhõiveolukorra kohta üksikasjalikke andmeid,
(4)

Euroopa Toiduohutusamet („toiduohutusamet“) jõudis oma 29. oktoobri 2014. aasta (2) ja 22. oktoobri 2015. aasta arvamuses (3) järeldusele, et kavandatud kasutustingimuste juures ei avalda hariliku aedoa lektiinidest (Phaseolus vulgaris'e lektiinid) valmistis kahjulikku mõju loomade ja inimeste tervisele ega keskkonnale. Toiduohutusamet jõudis ka järeldusele, et söödalisandit tuleks käsitada sissehingamisel sensibiliseeriva ainena, ning viidatakse võimalikule ohule, mis võib tekkida sissehingamisel tekkiva kokkupuute kaudu. Toiduohutusamet järeldas ka, et söödalisandi kasutamisega saab mõneti parandada põrsaste jõudlusnäitajaid võõrutusjärgsel perioodil. Ameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
(5)

Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine tritsüklasooli riskihindamise kohta (2)18. veebruaril 2015. Toiduohutusamet jõudis järeldusele, et toimeaine genotoksilise ja kantserogeense potentsiaali hindamine ei olnud veenev ning seepärast ei olnud võimalik kehtestada kontrollväärtusi (aktsepteeritav päevadoos (ADI), akuutne standarddoos (ARfD) ja käitaja ainega kokkupuute vastuvõetav tase (AOEL)) inimeste terviseriski hindamisel kasutamiseks. Seega ei olnud võimalik hinnata riske käitajate, töötajate, kõrvaliste isikute, elanike ja tarbijate jaoks. Toiduohutusamet jõudis ka järeldusele, et mürgisuse uuringutes kasutatud katsematerjal ei olnud kavandatava tehniliste omaduste kokkuvõtte seisukohast toimeaine ja selle lisandite suhtes iseloomulik. Lisaks sellele ei olnud teatavate valdkondade riskide hindamist võimalik lõpule viia (sh ei saanud hinnata tritsüklasooli potentsiaali sisesekretsioonisüsteemi kahjustajana ja võimalusi saastada põhjavett kõnealuse toimeaine metaboliitidega, mille toksikoloogiline olulisus on teadmata).
(2)

On asjakohane kindlaks määrata teave, mida kogu liidus investeerimisteenuste pakkumist või investeerimistegevusega tegelemist taotlev kolmanda riigi äriühing peaks Euroopa Väärtpaberiturujärelevalvele (edaspidi „ESMA“) esitama, ning see, milline peaks olema määruse (EL) nr 600/2014 artikli 46 lõikes 5 osutatud klientidele esitatava teabe vorm, et kolmanda riigi äriühingutele kehtestada ühtsed nõuded ning kasutada võimalust osutada teenuseid kogu liidus.
(125)

Liidu tootmisharu on varem juba oluliselt ümber korraldatud ning tootmisharu pöörab jätkuvalt tähelepanu oma tootmisprotsessi tõhustamisele. Eespool tabelis 4 esitatud tootmismahu näitajate võrdlus koos põhjendustes 53–55 kirjeldatud liidu tarbimisega näitab, et vastupidi ühe isiku väitele suudab liidu tootmisharu liidus nõudlust rahuldada. Eespool tabelis 4 esitatud tootmisvõimsuse rakendamise kõrge määr ei tähenda, et liidu tootmisharu ei suuda rohkem toota. Ühest küljest on liidu tootjatel mitmeotstarbelised seadmed, millel on nii-öelda muutuv tootmisvõimsus, nimelt tootmisvõimsus, mis võimaldab hakata tootma teistsugust toodet. Teisest küljest võiks väiksem liidu tootja, kes on tegelenud kõnealuse toote tootmise järkjärgulise lõpetamisega, selle otsuse osas ümber mõelda, kui valitseb aus konkurents.
(143)

Eespool öeldu põhjal peaksid ajutise dumpinguvastase tollimaksu määrad, väljendatuna protsendina CIF-hinnast liidu piiril enne tollimaksu tasumist, olema järgmised. Äriühing Kahjumargiaal (%) Dumpingumarginaal (%) Ajutine dumpinguvastane tollimaksu määr (%) Yangzhou Chengde Steel Pipe Co., Ltd 48,6 45,4 45,4 Hubei Xinyegang Special Tube Co., Ltd 79,0 103,8 79,0 Yangzhou Lontrin Steel Tube Co., Ltd 81,1 43,5 43,5 Hengyang Valin MPM Co., Ltd 73,3 94,1 73,3 Muud koostööd tegevad tootjad 71,8 74,7 71,8 Kõik muud tootjad 81,1 103,8 81,1
(4)

Euroopa Toiduohutusamet (edaspidi „toiduohutusamet“) otsustas oma 1. detsembri 2015. aasta arvamuses, (2) et dolomiiit-magnesiidist valmistis ei avalda kahjulikku mõju loomatervisele, keskkonnale ja inimeste tervisele. Toiduohutuseamet on jõudnud ka järeldusele, et kõnealune söödalisand on tõhus paakumisvastane aine. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
Kokkumonteerimata dušiuksed, mis on ette nähtud paigaldamiseks ja seina külge kinnitamiseks, koosnevad järgmistest detailidest: — kaks ühekordsest turvaklaasist (ESG EN 12150) valmistatud paneeli mõõtmetega 2 100 × 860 × 6 mm (uksena toimiv pööratav paneel) ja 2 100 × 810 × 6 mm (fikseeritud mittepööratav paneel); — kaks kummagi paneeli ühele küljele kinnitatavat alumiiniumprofiili mõõtmetega 2 100 × 25 mm, siinidel plasttihendi ja nelja kruviauguga; — käepidemed, toed, plaadid, hinged, klambrid ja muud kõrgkvaliteetterasest kinnitusvahendid, — kruvid, kuuskantvõtmed, tüüblid ja ankrud; — tihendid (magnettihend uksepaneelide sulgemiseks ning lõõtstihend kinnitatud ja liikuvate osade vaheliseks tihenduseks). Klaas on kaitstud, seda on karastatud ning töödeldud lubja, mustuse ja puhastusvahendi sedimendi vastu. Vt toote foto juba kokkumonteeritud kujul (*).

7020 00 80
Toode koosneb järgmistest elektroonilistest komponentidest: süüteseade, täitev muundur, regulaator ja väljalülitusseadis (nn elektrooniline juhtseade) nelinurkses alumiiniumkorpuses mõõtmetega 98 × 74 × 20 mm ja massiga 160 g. Toode annab voolu mootorsõidukite ksenoonsõidutuledele. Sõidutulede sisselülitamisel muundab toode esiteks sõidukisisese elektrisüsteemi 12 V alalisvoolu 1 200 V alalisvooluks ja annab selle süüturile (ei esitata tollile). Teiseks muundab toode laternate süttimise jaoks alalisvoolu vahelduvvooluks ja hoiab pidevalt nõutavat pinget (85 V), mis on piisav tulede tööshoidmiseks. Vt pilti (*).

8504 40 90
(2)

10. aprilli 2015. aasta kirjas teatasid Prantsuse ametiasutused komisjonile, et kahele ettevõtjale, kes tegutsevad määruse (EL) nr 1151/2012 artikli 15 tingimustele vastaval territooriumil, määrati kõnealuse artikli lõike 4 kohane üleminekuperiood, mis lõpeb 31. detsembril 2019. Riikliku vastuväite esitamise menetluse raames esitasid kõnealused ettevõtjad, kes olid toodet „Tome des Bauges“ pidevalt ja õiguspäraselt turustanud vähemalt viie aasta jooksul enne taotluse esitamist, vastuväite seoses Abondance'i ja Tarentaise'i tõugu piimalehmade minimaalse osakaaluga, märkides, et nad vajavad oma karjade koosseisu muutmiseks lisaaega. Asjaomased ettevõtjad on järgmised: GAEC du Grand Colombier, Leyat, 73340 Aillon-le-Vieux, Prantsusmaa; EARL Champtallon, Le Mas Dessous, 73340 Aillon-le-Jeune, Prantsusmaa (3).
(2)

Otsetoetusi ja turuga seotud kulusid käsitlevad ajakohastatud prognoosid, mis lisati 2017. aasta eelarveprojekti kirjalikku muutmisettepanekusse nr 1, osutavad, et finantsdistsipliini kohandamise määra, mida võeti arvesse 2017. aasta eelarveprojekti puhul, on vaja muuta. Kõnealuse kirjaliku muutmisettepaneku koostamisel võeti arvesse finantsdistsipliini 450,5 miljoni euro suurust põllumajandussektori kriisireservi, millele on osutatud määruse (EL) nr 1306/2013 artiklis 25. Selleks et võtta arvesse uut teavet, peaks komisjon muutma rakendusmääruses (EL) 2016/1153 sätestatud kohandamise määra.
KOMISJONI RAKENDUSMÄÄRUS (EL) 2016/1935,

4. november 2016,

millega kiidetakse heaks olemasoleva toimeaine kaltsiumdihüdroksiidi (kustutatud lubi) kasutamine tooteliikidesse 2 ja 3 kuuluvates biotsiidides

(EMPs kohaldatav tekst)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,

ning arvestades järgmist:

Seepärast on asjakohane kiita heaks kaltsiumdihüdroksiidi (kustutatud lubi) kasutamine tooteliikidesse 2 ja 3 kuuluvates biotsiidides, kui kõnealused nõuded ja tingimused on täidetud.

ON VASTU VÕTNUD KÄESOLEVA MÄÄRUSE:

Artikkel 1

Kiidetakse heaks toimeaine kaltsiumdihüdroksiidi (kustutatud lubi) kasutamine tooteliikidesse 2 ja 3 kuuluvates biotsiidides vastavalt lisas esitatud nõuetele ja tingimustele.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) ELT L 167, 27.6.2012, lk 1.

(2) Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

(3) Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

LISA

Triviaalnimetus IUPACi nimetus Identifitseerimisnumbrid Toimeaine minimaalne puhtusaste (1) Heakskiitmise kuupäev Heakskiidu aegumise kuupäev Tooteliik Eritingimused kaltsiumdihüdroksiid (kustutatud lubi) IUPACi nimetus: kaltsiumdihüdroksiid EÜ nr: 215–137-3 CASi nr: 1305-62–0 800 g/kg (Väärtus näitab kaltsiumisisaldust, mis on väljendatud Ca(OH)2 kaudu.) 1. mai 2018 30. aprill 2028 2 Biotsiididele loa andmisel kohaldatakse järgmisi tingimusi. 1) Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud. 2) Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu tööstuslikele ja kutselistele kasutajatele. 3 Biotsiididele loa andmisel kohaldatakse järgmisi tingimusi. 1) Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud. 2) Pidades silmas hinnatud kasutusviiside puhul kindlaks tehtud riske, tuleb toote hindamisel pöörata erilist tähelepanu kutselistele kasutajatele.

(1) Selles veerus esitatud puhtusaste oli määruse (EL) nr 528/2012 artikli 89 lõike 1 kohaselt hinnatud toimeaine minimaalne puhtusaste. Turule lastud tootes võib olla sama või erineva puhtusastmega toimeaine, kui on tõendatud, et see on samaväärne hinnatud toimeainega.